N á v r h

Vyhláška
Ministerstva životného prostredia Slovenskej republiky
zo ......................
ktorou sa vykonáva zákon o environmentálnom overovaní a registrácii organizácií v schéme Európskeho spoločenstva pre environmentálne manažérstvo a audit a o zmene a doplnení niektorých zákonov

	Ministerstvo životného prostredia Slovenskej  republiky podľa § 15 ods.3   zákona  č... /2005 Z. z. o environmentálnom overovaní a registrácii organizácií v schéme Európskeho spoločenstva pre environmentálne manažérstvo a audit a o zmene a doplnení niektorých zákonov (ďalej len „zákon“) ustanovuje:

§ 1

      (1) Táto vyhláška ustanovuje 

a)	podrobnosti o registrácii  a o podmienkach udržania registrácie,
b)	zoznam odborov činností, na ktoré sa udeľuje akreditácia environmentálnym overovateľom, 
c)	skúšobný poriadok skúšok pre akreditačné konanie, 
d)	sumu paušálnej úhrady nákladov skúšky  akreditačného konania.

§ 2

(1)	Podrobnosti o registrácii  a o podmienkach udržania registrácie sú uvedené v prílohe č. 1.

(2)	Zoznam odborov činností, na ktoré sa udeľuje akreditácia environmentálnym overovateľom je uvedený v prílohe č. 2.

(3)	Skúšobný poriadok skúšok na akreditačné konanie je uvedený v prílohe č. 3.

§ 3
 
 (1) Paušálna úhrada nákladov skúšky podľa časti I a II prílohy č. 3  je
  a) 10 000 Sk za prvý odbor činnosti, pre ktorý sa žiada akreditácia,
b)	2 000 Sk za každý ďalší odbor činnosti, pre ktorý sa žiada akreditácia.

(2)	Paušálna úhrada nákladov skúšky podľa časti III prílohy č. 3  je 2 000 Sk.

§ 4

       Táto vyhláška nadobúda účinnosť 1. septembra 2005.

László Miklós, v. r.